***Mačka na zadatku*** ili ***Mačka na tajnom zadatku*** (engl. ) američka je filmska komična misterija režisera Boba Spiersa i scenarista Scotta Alexandera i Larryja Karaszewskog. Glavnu ulogu igra Christina Ricci. Djelo predstavlja rimejk filma iz 1965. godine *That Darn Cat!*, koji je baziran na knjizi *Undercover Cat* autora Gordona i Mildreda Gordona.

Radnja
------

Dvojica smotanih kidnapera provale u kuću predsjednika s namjerom da otmu njegovu suprugu i traže otkupninu. Stvari ne polaze po planu pošto oni greškom odvedu kućnu pomoćnicu Lizzie.

Patti Randall je ljuta tinejdžerka kojoj je uvijek dosadno i kojoj je dodijao mirni život u mjestu Edgefield 100-tinjak kilometara od Bostona (Massachusetts). Ona je željna više avanture i uzbuđenja u svom sumornom gradu. Želja joj se počne ispunjavati kada njen kućni ljubimac, mačak DC odšeta u skrovište kidnapera tokom svog redovnog noćnog tumaranja ulicama. Lizzie stavi DC-ju sat s riječi „HEll" (engl. za pakao) našaranom na njemu. Imala je namjeru da napiše „HELP" (engl. za pomoć), ali morala je da požuri i stavi ga na mačkov vrat jer je čula da telefon otmičara zvoni u blizini.

Patti sljedećeg jutra vidi sat i momentalno zaključi da je sat od Lizzie i da je namjera bila pozivanje pomoći. Niko joj ne vjeruje, pa ona izmijeni poruku i promijeni finalno *L* na satu u *P*. Odlazi u Boston i saopštava informacije agentu Zekeu Kelsu u sjedištu FBI-ja; on joj povjeruje.

Zekeov nadređeni dopušta njemu i njegovim agentima da prate DC-ja tokom njegovog noćnog ’izlaska’, u nadi da će ih odvesti do Lizzie i kidnapera. Operacija ne uspije, pa Zeke biva smaknut sa slučaja. Zeke i Patti svejedno nastavljaju da istražuju, ali to ih ne odvede nigdje do u slijepe ulice; čak su uhapšeni. Pattijino lažiranje poruke ubrzo se razotkriva.

Patti kažnjavaju roditelji za ono što je napravila. Ona je razočarana pa odlučuje da napusti grad. Na stanici sreće nekoga ko odlazi iz sličnih razloga lične prirode, te razgovorom odlučuje da posluša intuiciju i ostane u gradu. Patti pri povratku sa željezničke stanice vidi kako DC kopa kroz dvorište. DC je potom odvodi na drugu lokaciju, a ona ga prati u trku. Mačak je zaista odveo do skrovišta otmičara, gdje ona pronalazi Lizzie svezanu i sa ustima zalijepljenima trakom.

Patti poziva Zekea da ga obavijesti kako je pronašla Lizzie. Zeke je i dalje uznemiren i ne želi da čuje više išta o slučaju koji ga je već košta. Ovo primorava Patti i DC-ja da sami uđu u skrovište otmičara. Patti pokuša da spasi Lizzie, ali pada; ona i DC bivaju svezani – otmičari su se pojavili i iznenadili ih.

Zeke je odlučio da ponovo otvori slučaj jer je dobio poziv od Pattijine majke, koja je pitala za informacije o ćerki. Zeke istražuje i prati trag koji ga dovede do otmičara. Pronalazi Lizzie, Patti i DC-ja zarobljene; Lizzie i Patti su svezani za stolice sa ustima zalijepljenima trakom, dok je DC u posudi za nuždu zarobljen u vreći i sa crnim platnom preko očiju.

Zeke otkriva identitet otmičara: to su bili naizgled bezazleni Ma i Pa. Oni su kidnapovali Lizzie jer su prokockali sav svoj novac u Monte Carlu i Rivijeri, plus su umorni od svog dosadnog života sa istom svakodnevnicom. Zeke oslobodi Patti i DC-ja, a Ma i Pa pobjegnu sa Lizzie. U finalnoj potjeri, Zeke, Patti i DC ganjaju Ma i Pa kako bi spasili Lizzie. Tokom potjere, pas Spike pobjegne jer se dotrajala drvena ograda slomila; on potom otrči na sajam mačaka, zbog čega sve mačke istrče napolje. DC im se pridruži i sve mačke trče po krovovima prateći otmičare. DC i mačke potom skaču na automobil Ma i Pa, zbog čega se ovi slupaju.

Ma i Pa su uhapšeni, Lizzie se vratila predsjedniku i njegovoj supruzi, a Patti i DC su postali heroji. Patti se sastaje sa svojim roditeljima. Nakon što se sve vratilo u normalu, Dusty i Rollo – dvojica rivalskih mehaničara – ponovo otvaraju svoju, sada zajedničku radnju (koja je prethodno srušena tokom potjere); Melvin i Lu su također zajedno. Patti je postala Zekeov partner, a DC je oženio mačku koju je prethodno viđao na prozoru i sada imaju mačiće. Zeke i dalje kiše jer je alergičan na mačke, ali svejedno odlazi prema DC-ju i njegovoj porodici.

Uloge
-----

| Glumac | Uloga |
| --- | --- |
| Christina Ricci | Patti Randall |
| Doug E. Doug | agent Zeke Kelso |
| Dean Jones | gdin Flint |
| George Dzundza | šef FBI Boetticher |
| Peter Boyle | Pa |
| Michael McKean | Peter Randall |
| Bess Armstrong | Judy Randall |
| Dyan Cannon | gđa Flint |
| John Ratzenberger | mehaničar Dusty |
| Megan Cavanagh | mesarka Lu |
| Estelle Parsons | stara dama McCracken |
| Rebecca Schull | Ma |
| Tom Wilson | patroldžija Melvin |
| Brian Haley | patroldžija Marvin |
| Mark Christopher Lawrence | mehaničar Rollo |
| Rebecca Koon | kućna pomoćnica Flintsovih Lizzie |
| Wilbur Fitzgerald | naučnik |

Produkcija
----------

Film je sniman na tri glavne lokacije: Edgefield, South Carolina; Augusta, Georgia i Aiken, South Carolina. Animal Makers su stvorili animatroničku verziju mačke. Snimano je koristeći 35-mm kameru, i za obojene pokretne i za crno-bijele nepokretne slike. Proporcija filma je bila 1,81/1. Naslovne scene je producirao Pacific Titles & Optical.

Buena Vista Home Entertainment je distribuirao video u većini regiona, a Abril Vídeo je pokrio Brazil.

Izlazak
-------

### Prihodi

Film je ostvario prihode od 6.424.617 $ tokom vikenda otvaranja, a ukupni prihodi na domaćem tržištu bili su 18.301.610 $.

### Kritički prijem

Film je dobio generalno negativne recenzije, sa rejtingom 13% (15 recenzija; ocjena: 4,00/10) na Rotten Tomatoesu. Stephen Holden iz *New York Timesa* nije bio impresioniran i rekao je: „Scena otvaranja u *That Darn Cat* sugeriše da je film možda imao pomalo sarkastičan stav u skladu sa sveznajućim raspoloženjem kasnih 1990-ih ... Nažalost, ne prođe mnogo prije nego što ovaj ton da očajni, bezumni frenetizam koji ostavlja Riciijevu opsjednutu svojim zgražanjem."

Joe Leydon iz *Varietyja* rekao je: „Nije tolika katastrofa, ali ažurirani rimejk *That Darn cat* je baš i uveliko nešarmantna tričarija." James Berardinelli iz *Reelviewsa* bio je popustljiviji, izjavivši: „[film] je bio malo čudniji od mnogih Diznijevih filmova, mada ta karakteristika ga ne čini primjetno poželjnijim za gledanje."

U januaru 1998, film se našao u Siskelovoj i Ebertovoj epizodi *Worst Films of 1997* (najgori filmovi 1997).

Priznanja
---------

Film je uprkos lošem kritičkom prijemu, dobio dvije nominacije za performans Riccijeve; prva je bila Kids Choice Award za *omiljenu filmsku glumicu*, a druga Young Artist Award za *najbolju glavnu mladu glumicu u igranom filmu*.

Izvori
------

1. ↑  „*That Darn Cat* (1997) - Release dates". *Internet Movie Database*. Amazon.com. 2004-01-01. Pristupljeno 2012-01-15.
2. ↑  „*THAT DARN CAT* (U)". *British Board of Film Classification*. 1997-10-29. Pristupljeno 2012-01-15.
3. 1 2  *That Darn Cat* na Box Office Mojo-u
4. ↑  stranica filma na Rotten Tomatoesu, Pristupljeno 2021-07-09
5. ↑  Holden, Stephen (1997-02-14). „Movie Review - - A Cat and Its Humans Get a Makeover. Meow!". NYTimes.com. Pristupljeno 2018-01-01.
6. ↑  Leydon, Joe (2016-03-01). „That Darn Cat – Variety". Variety.com. Pristupljeno 2018-01-01.
7. ↑  „Review: That Darn Cat (1997)". Preview.reelviews.net. Pristupljeno 2018-01-01.
8. ↑  Ebert, Roger; Siskel, Gene (17 January 1998). „The Worst Films of 1997". Buena Vista Television.

Vanjske veze
------------

* *That Darn Cat* na IMDb-u ()
* *That Darn Cat* na Rotten Tomatoes-u ()

| * p
* r
* u
Djela koja su stvarali Scott Alexander i Larry Karaszewski |
| --- |
| Scenariji | 
* *Problem Child* (1990)
* *Problem Child 2* (1991)
* *Ed Wood* (1994)
* *The People vs. Larry Flynt* (1996)
* *That Darn Cat* (1997)
* *Man on the Moon* (1999)
* *Agent Cody Banks* (2003)
* *1408* (2007)
* *Percy Jackson: Sea of Monsters* (2013)
* *Big Eyes* (2014)
* *Goosebumps* (2015)
* *Dolemite Is My Name* (2019)

 |
| Scenariji i režije | 
* *Screwed* (2000)

 |
| TV serije | 
* *American Crime Story* (2016–danas)

 |

| * p
* r
* u
Djela koja je režirao Bob Spiers |
| --- |
| 
* *That Darn Cat* (1997)
* *Spice World* (1997)
* *Kevin of the North* (2001)

 |